open-index/open-wikipedia-markdown huggingface dataset:
Troodos

**Troodos** je najväčšie cyperské pohorie v centrálnej časti ostrova. Jeho najvyššou horou je Olympos s výškou 1 952 metrov.

V pohorí sa nachádza rada starobylých stavieb, najmä množstvo kostolov z čias Byzancie. Tieto kostoly sú plné nástenných malieb, ktoré sa zachovali do dnešných dní. Desať z nich bolo v roku 1985 zaradených na zoznam svetového dedičstva UNESCO.

## Geológia
Pohorie Troodos (troodoský masív) tvorí osovú časť Cypru, južne od kytherijskej (alebo pentadaktylskej) panvy. Na sever od panvy sa nachádza ešte aj pohorie Girne. Geologický výskum pohoria Troodos bol dôležitý z pohľadu rozpoznania a definície ofiolitového komplexu. Ofiolity sú zvyšky oceánskej kôry a vrchného plášťa, ktoré boli vynesené na povrch, najčastejšie procesom obdukcie. Troodoské ofiolity patria medzi najlepšie zachované a dobre preskúmané ofiolity. Zohrali významnú úlohu pri formovaní teórie platňovej tektoniky. 

Troodos je tvorený chaotickými členmi vrchnokriedovej ofiolitvej suity, pomiešanej s vrchnokriedovými až terciérnymi hlbokovodnými sedimentami oceánskeho dna, ktoré dnes tvoria subdukčnú melanž. Nad nimi sa nachádzajú mladšie neogénne plytkovodné a kontinentálne sedimenty. Pôvod ofiolitov je diskutovaným problémom. Predpokladá sa, že sú buď pozostatkami oceánskej kôry, stredooceánskeho chrbta, alebo ostrovného oblúka.

Trodoské ofiolity sú zdrojom chromitu, ktorý je ťažený ako ruda chrómu.

## Referencie

## Iné projekty

## Zdroj

Kategória:Lokality Svetového dedičstva na Cypre
Kategória:Pohoria na Cypre
Choirokoitia

**Choirokoitia** alebo (prepis podľa novogréckej výslovnosti) **Chirokitia** je archeologická lokalita na Cypre v Stredozemnom mori, ktorej začiatky siahajú do čias neolitu. Oblasť je známa ako jedna z najlepšie zachovaných prehistorických pamiatok celého Stredomoria a v súčasnosti tvorí jednu z hlavných cyperských pamiatok.

V roku 1998 sa celá lokalita stala súčasťou svetového dedičstva UNESCO.

## Referencie


## Iné projekty

## Externé odkazy
* UNESCO World Heritage Centre entry
* Khirokitia by Cypriot Government 
*Khirokitia 3D

## Zdroj

Kategória:Lokality Svetového dedičstva na Cypre
Kategória:Archeologické lokality na Cypre
Šoltýstvo

**Šoltýstvo** môže byť:
*funkcia alebo úrad šoltýsa, pozri šoltýs
*v Poľsku: pozri šoltýstvo (Poľsko)
Dišpenz

**Dišpenz** (iné názvy: **dišpenzácia**; staršie: *dispenzácia*, *dišpens*; etymológiu pozri dole) môže byť:
* v kánonickom práve: osobitný správny akt kompetentnej cirkevnej autority, ktorým je v konkrétnom prípade konkrétny adresát (osoba alebo osoby)  oslobodený od účinkov cirkevného zákona, pretože dodržanie tohto zákona by mu pravdepodobne spôsobilo veľkú ujmu, pozri dišpenz (cirkevné právo) 
*v (nekánonickom) práve staršie alebo dnes ešte hovorovo: (spravidla správny akt fungujúci ako) výnimočné prepáčenie či oslobodenie od či odpustenie predpísaného právneho ustanovenia (spravidla odpustenie zákonom stanovenej náležitosti, podmienky, požiadavky, predpokladu či zákazu) zo strany výkonnej moci v prípadoch, v ktorých to zákon výslovne povoľuje (podľa niektorých názorov aj v iných prípadoch), napr. počas prvej ČSR pri prekážkach manželstva, pri preukazovaní spôsobilosti na živnosť, pri zmierňovaní trestov, pri skúškach na školách a podobne, pozri dišpenz (všeobecné právo)
* v školstve staršie: a) oslobodenie od veku predpísaného na prijatie do (napr. učiteľského) ústavu, b) oslobodenie od návštevy niektorých povinných predmetov alebo od niektorých skúšok, pozri dišpenz (školstvo)

## Etymológia
Tvar dišpenz (dišpens) má pôvod v cirkevnej oblasti, zatiaľ čo tvar dišpenzácia (dispenzácia) má pôvod v necirkevnej oblasti. Konkrétne: Slovo dišpenz pochádza z nemeckého slova *Dispens* (ktoré má rovnaké významy ako slovenské slovo dišpenz), ktoré vzniklo zo stredolatinského slova *dispensa*, ktoré znamená oslobodenie od cirkevného zákona. Slovo dišpenzácia vzniklo (v konečnom dôsledku) z latinského (aj stredolatinského) slova *dispensatio*, ktoré znamená rozvažovanie, usporadúvanie, nariadenie, oslobodenie a pod.

## Zdroje
Sojuz TMA-15

**Sojuz TMA-15** () bol ruský pilotovaný kozmický let v rámci programu Sojuz. Sojuz TMA-15 vyštartoval 27. mája 2009 z kozmodrómu Bajkonur k Medzinárodnej vesmírnej stanici (ISS), kam dopravil troch členov Expedície 20. Potom zostal u ISS ako záchranná loď až do decembra 2009, kedy sa s ním rovnaká trojica kozmonautov vrátila späť na Zem.

## Posádka
* Roman Romanenko (1), veliteľ, CPK
* Frank De Winne (2), palubný inžinier 1, ESA 
* Robert Thirsk (2), palubný inžinier 2, CSA 
V zátvorkách je uvedený celkový počet letov do vesmíru vrátane tejto misie.

### Záložná posádka
* Dmitrij Kondratiev, veliteľ, CPK
* André Kuipers, palubný inžinier 1, ESA
* Chris Hadfield, palubný inžinier 2, CSA

## Priebeh letu
Nosná raketa Sojuz-FG s kozmickou loďou Sojuz TMA-15 odštartovala z kozmodrómu Bajkonur v Kazachstane 27. mája 2009 o 10:34:53 UT. Na palube sa do vesmíru vypravili traja členovia stálej posádky Medzinárodnej vesmírnej stanice Expedície 20 Roman Romanenko a Frank De Winne a Robert Thirsk. 

Dňa 1. decembra 2009 o 3:56 UTC sa Sojuz TMA-15 s Romanenkom, De Winnem a Thirskom odpútal od ISS a vydal sa na Zem. Pristátie prebehlo o 7:16 UTC toho istého dňa v kazašskej stepi asi 85 km severne od Arkalyku.

## Referencie


## Zdroj

Kategória:Kozmické lode Sojuz
Kategória:Kozmické lety s ľudskou posádkou
Kategória:Základné posádky Medzinárodnej vesmírnej stanice
Kategória:Kozmonautika v 2009
Powiat ostrowski

**Powiat ostrowski** môže byť:
*Powiat ostrowski (Mazovské vojvodstvo)
*Powiat ostrowski (Veľkopoľské vojvodstvo)
Pafos

**Pafos** () je mesto na Cypre pri pobreží Stredozemného mora asi 50 km na západ od mesta Limassol (najväčší prístav na ostrove), s ktorým ho spája diaľnica A6. Medzinárodné letisko Pafos je druhé najväčšie letisko v krajine. Mesto má subtropickú stredozemskú klímu.

Má vyše 40 000 obyvateľov. V mytológii je miestom zrodenia bohyne Afrodity. V minulosti bol Pafos hlavným mestom ostrova, ktoré navštívil na svojich cestách aj apoštol Pavol.

## Pamiatky
Na ostrove sa zachoval rad pamiatok starovekého Grécka aj ďalších kultúr. Najmä preto bolo v roku 1980 zaradené medzi svetové dedičstvo UNESCO. V roku 2017 bol spolu s mestom Aarhus zvolený za Európske hlavné mesto kultúry

Hrad Pafos stojí pri prístave a pôvodne to bola byzantská pevnosť postavená kvôli ochrane prístavu. 

K ďalším pamiatkam patria mozaiky vo vilách Dionysia, Thesea and Aiona, zachované po 16 storočiach, jaskyne - ; a stĺp ku ktorému bol údajne pripútaný apoštol Pavol. 

Medzi ďalšie pamätihodnosti patrí Muzeum Byzancie a Archeologické Múzeum, so zbierkou cyperských artifaktov z oblasti Pafosu od časov neolitu do roku 1700. 

## Partnerské mestá
*  Alexandria, Egypt
*  Amman, Jordánsko
*  Anzio, Taliansko
*  Herzliya, Izrael
*  Chania, Grécko
*  Kalamaria, Grécko
*  Korfu, Grécko
*  Lamia, Grécko
*  Mytilini, Grécko
*  Preveza, Grécko

### Konzuláty
K októbru 2024, v Pafose sa nachádzali nasledujúce konzuláty.
* Francúzsko
* Rusko
* Ukrajina

## Referencie

## Iné projekty

## Zdroj

Kategória:Mestá na Cypre
Kategória:Lokality Svetového dedičstva na Cypre
Zoznam kozmonautických článkov/2

Tento index bol automaticky vygenerovaný podľa tejto kategorizácie. Obsahuje **5** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## 2.
2. návštevná expedícia (ISS)

## 20
2007 v kozmonautike2008 v kozmonautike2009 v kozmonautike

## 27
27. základná expedícia na stanici Mir

Kategória:Zoznamy kozmonautických článkov
Powiat ostrowski (Mazovské vojvodstvo)

**Powiat ostrowski** je powiat v Poľsku v Mazovskom vojvodstve.

Žije tu 75 073 obyvateľov (2006).

## Referencie

## Iné projekty


Kategória:Okresy v Poľsku
Kategória:Mazovské vojvodstvo
Wintersun

**Wintersun** je fínska heavymetalová hudobná skupina, ktorú založil bývalý frontman folk metalovej skupiny Ensiferum Jari Mäenpää. Exaktné žánrové zaradenie skupiny je problematické, keďže čerpá námet z viacerých podžánrov ako napríklad power metalu, folk metalu, progresívneho metalu, melodického death metalu a melodického black metalu.

## Zostava
### Súčasná zostava
* Jari Mäenpää − vokály, gitara (v štúdiu klávesy, basová gitara na albume *Wintersun*)
* Teemu Mäntysaari − gitara
* Jukka Koskinen − basová gitara
* Kai Hahto − bicie

### Bývalí členovia
* Oliver Fokin − gitara

## Diskografia
### Demá
* *Winter Madness* (2004)
### Albumy
* *[[Wintersun (album)|Wintersun]]* (2004)
* *[[Wintersun (album)|Time I]]* (2012)
* *The Forest Seasons* (2017)
* *[[Wintersun (album)|Time II]]* (2024)

### Koncertné albumy
* ** (2006)

## Videografia
* "Beyond the Dark Sun" (2004)
* *Live at Summer Breeze 2005* (DVD, 2005)

## Referencie

## Externé odkazy
* www.wintermadness.net  – oficiálna stránka skupiny 

Kategória:Hudobné skupiny z 1995
Kategória:Fínske deathmetalové hudobné skupiny
Bačova žena

**Bačova žena** je slovenské dramatické dielo, žánru tragédia. Napísal ho v roku 1928 spisovateľ Ivan Stodola. Príbeh sa odvíja okolo ženy, ktorá sa stáva manželkou dvoch mužov. Bačova žena je hra, v ktorej sa nachádza sociálne motivovaná zrážka človeka s osudom.

## Zoznam hlavných postáv
*Eva Muranicová
*Ondrej
*Michal

## Príbeh
Príbeh sa odohráva v čase hospodárskej krízy v medzivojnovom období v Demänovskej doline, kde bol v tom čase ťažký život. Hlavná hrdinka je mladá žena, Eva Muranicová, ktorej manžel Ondrej odchádza do Spojených štátov zarobiť peniaze a plánuje sa čoskoro vrátiť. Nájde si tam prácu v bani, v ktorej sa ale stane nehoda a on sa pri nej zraní a stratí pamäť. Preto prestane písať listy, a tak ho úrady vyhlásia za mŕtveho.

Eva sa teda potom rozhodne po druhýkrát vydať za baču Michala a s ním porodí druhé dieťa (prvé mala s Ondrejom). Ondrejovi sa však náhle v Amerike vráti pamäť pri vlakovom nešťastí. Rozhodne sa vrátiť na Slovensko aj so zarobenými peniazmi. Na Slovensku odkúpi jedno panstvo a prepíše ho na Evu. Až potom sa ale dozvie, že jeho žena Eva ho považovala za mŕtveho a teraz má už iného manžela.

Po tom, ako sa to Ondrej dozvie, si začne plne uvedomovať, v akej situácii sa ocitol. Keďže nenachádza konkrétneho vinníka, začne obviňovať Boha. Vzápätí svoje slová a činy síce oľutuje, ale zmení sa na surového a bezcitného človeka.

V tomto bode sa dej dostáva do zlomového bodu, kedy Ondrej trvá na tom, aby sa Eva aj s deťmi vrátila k nemu. Michal s tým ale nesúhlasí. Eva nevie, čo má robiť, pretože jej hlavne záleží na jej deťoch, a tak v závere spácha samovraždu, čím sa obetuje, ale ešte predtým prosí oboch mužov, aby sa postarali o jej deti.

## Idea diela
Autor Ivan Stodola v tomto diele vyzdvihuje najmä Evinu materinskú lásku a obetavosť a kritizuje vtedajšiu spoločnosť. Dáva do popredia poznanie, že ani peniaze nedokážu vrátiť stratené šťastie a rodinu. V diele sa nachádzajú tiež rôzne sociálne motívy, napríklad keď autor opisuje ťažký život Evy s Ondrejom, potom po jeho odchode, ťažký život samej Evy len s dieťaťom, alebo opisuje namáhavú prácu Ondreja v bani.

## Zaujímavosť

Dráma *Bačova žena* poslúžila v roku 1946 ako námet celovečerného filmu *[[Varúj...!]]*, ktorý nakrútil režisérsky tandem Martin Frič a Paľo Bielik. Hlavnú postavu Ondreja Muranicu vytvoril Paľo Bielik, jeho ženu Evu stvárnila česká herečka Jiřina Štěpničková a Miša hral ako svoj filmový debut Július Pántik.

Kategória:Slovenské divadelné hry
Kategória:Ivan Stodola
Stronghold

**Stronghold** je počítačová hra žánru RTS, zasadená do stredovekého Anglicka. Bola vytvorená v roku 2001 spoločnosťou Firefly Studios.

## Gameplay
Herný systém kombinuje výstavbu stredovekého opevnenia s bojovými akciami, ako je obrana hradov alebo ich dobývanie. Hráčsku popularitu si vyslúžila táto séria inovatívnou a ľahko pochopiteľnou výstavbou a potrebou kombinácie rôznych druhov bojových jednotiek.

Vďaka nízkym hardvérovým nárokom, jednoduchému ovládaniu a možnosti hry viac hráčov sa Stronghold hráva súťažne, podobne ako série Starcraft alebo Age of Empires.

V roku 2002 bola vydaná hra Stronghold: Crusader, prenášajúca dej z Anglicka na blízky východ v čase križiackych výprav.

### Princíp hry

Hráč sa ocitá v úlohe vládcu jednoduchého opevnenia. Jeho úlohou je väčšinou vylepšiť opevnenie na určitú úroveň, napríklad budovaním hradieb alebo náboženských budov. Iná možnosť je odraziť útok nepriateľskej armády alebo zničenie nepriateľského hradu vlastnými bojovými jednotkami. Všetky tieto činnosti vyžadujú určité suroviny a peniaze. Pre príjem surovín, ako je drevo alebo kameň, je potrebné postaviť hospodárske budovy a zabezpečiť dostatok pracovníkov na ich chod.

Peňažná politika je vytvorená z obchodu so surovinami a z výberu daní. Na vyberanie daní je potrebné dať obyvateľom rôzne protihodnoty. Tých je dokopy 6:
* jedlo (je rozdiel, koľko jedla bude pridelovaných a z koľkých druhov je pripravované)
* dostatok ubytovania
* náboženstvo
* pokrytie alkoholom
* pokrytie "dobrými" a "zlými" budovami. Napríklad záhrady a väzenia.
* zvláštne udalosti

Peniaze sú potom potrebné na výcvik armády, stavbu náboženských alebo zbrojárskych budov. 

### Popularita

Popularita klesá alebo stúpa pri uvážení potrieb populácie a je vyjadrovaná v percentách. Výrazné klesanie spôsobuje napríklad nedostatok potravy alebo príliš vysoké dane, zvyšovanie spôsobuje napríklad postavenie hostincov, kostolov alebo zníženie daní. Pri popularite pod 50% sa znižuje počet obyvateľov, pri plnej popularite sa populácia zvyšuje maximálnou rýchlosťou.

### Armáda

Vytvorenie a udržiavanie armády vyžaduje peniaze, obyvateľov a výzbroj. Výroba výzbroje je veľmi nákladná a rôznorodá. V závislosti na vyrábaných druhoch zbraní je možné vytvárať len určité druhy jednotiek. Strelecké jednotky majú zvýhodnený dostrel v závislosti od umiestnenia, čo je hlavný dôvod používania hradieb a brán.

Špecializáciou hry sú rôznorodé obranné a útočné vojenské stroje, ako baranidlá, rebríky či katapulty, určené na dobýjanie brán a obranných múrov.

Kategória:Počítačové hry
Kategória:Počítačové hry z 2001
Kategória:Strategické počítačové hry
Kategória:Hry pre Windows
Olympijská dedina vo Vancouveri

thumb|Olympijská dedina vo Vancouveri dva dni pred začatím hier
**Olympijská dedina vo Vancouveri** (*Vancouver Olympic Village* – *VOV*) je olympijská dedina, ktorá sa nachádza v kanadskom meste Vancouver pre účely ubytovania športovcov, trénerov a športových funkcionárov počas Zimných olympijských a paralympijských hier v roku 2010. Rozprestiera sa  na ploche o veľkosti  na ktorej je umiestnených 600 ubytovacích jednotiek pre viac ako 2 800 športovcov, trénerov a funkcionárov.

Olympijská dedina sa rozprestiera na mieste bývalej priemyselnej zóny na ktorej sa až donedávna nachádzali poväčšine iba parkoviská. Leží na pobreží u juhovýchodnej strany zálivu False Creek, na sever od 2 Avenue medzi ulicami Quebec Street a Manitoba Street. Na juh od budovy Science Worldu je jej nábrežie súčasťou vancouverského nábrežia – promenády pre chodcov a cyklistov.

Olympijská dedina vo Whistleri (*Whistler Olympic and Paralympic Village* – *WOPV*) sa nachádza v meste Whistler a takisto bola využitá pre účely Zimných olympijských a paralympijských hier v roku 2010. Je menšia ako tá vo Vancouveri, prichýli viac ako 2 400 športovcov, trénerov a funkcionárov, pričom 450 lôžok bolo špeciálne upravených pre potreby vozičkárov. Prípravné práce sa začali v roku 2006, pričom samotná výstavba sa rozbehla v marci 2007. Dokončená bola v lete v roku 2009.

## Výstavba
Prípravné práce sa spolu s výstavbou začali vo februári 2006. Dokončená bola v novembri 2009, po jej dokončení bola zverená do správy Organizačného výboru pre olympijské hry vo Vancouveri – *Vancouver Organizing Committee* (*VANOC*) s cieľom používať dedinu počas konania olympijských hier. Po ich skončení sa 7. apríla 2010 olympijská dedina vrátila späť do vlastníctva mesta Vancouver. Následne bola prestavaná na obytnú zónu so spoločenským a kultúrnym strediskom, tromi jaslami, základnou školou, parkom a verejným námestím.

## Referencie

## Iné projekty

## Externé odkazy
* Fotografie výstavby Olympijskej dediny vo Vancouveri 

Kategória:Zimné olympijské hry 2010
Kategória:Šport vo Vancouveri
Opátstvo Saint-Savin-sur-Gartempe

**Opátstvo Saint-Savin-sur-Gartempe** je francúzske opátstvo v obci Saint-Savin, v departemente Vienne v regióne Poitou-Charentes.

Začiatky opátstva siahajú až do 11. storočia, celé je postavené v románskom slohu. Je známe najmä kvôli veľkému množstvu nástenných malieb.

Vďaka mimoriadnej historickej a umeleckej hodnote je od roku 1983 zapísané na zozname svetového kultúrneho dedičstva UNESCO.

## Iné projekty

## Zdroj

Kategória:Lokality Svetového dedičstva vo Francúzsku
Saint-Savin-sur-Gartempe
Kategória:Románske stavby vo Francúzsku
Kategória:Historické pamiatky vo Francúzsku
Kategória:Stavby v departemente Vienne
Zámok Kronborg

**Zámok Kronborg** je opevnený renesančný zámok v Dánsku. Bol postavený v roku 1420 Erikom VII. Pomoranským ako hrad **Krogen**. 

Od roku 1429 bol využívaný na výber sundského cla od lodí, ktoré chceli preplávať cez Öresund. V rokoch 1574 – 1584 dal dánsky kráľ Frederik II. zámok prestavať v štýle holandskej renesancie. V tejto dobe bolo aj zosilnené opevnenie. Dodnes sa tu nachádza skupina kanónov pripravených pôvodne na streľbu na lode, ktoré by chceli prejsť bez zaplatenia cla. V roku 1629 okrem zámockej kaplnky celý zámok vyhorel, ale ešte v tom istom roku Kristián IV. poveril Hansa van Steenwinckela jeho znovupostavením. Práce trvali až do roku 1639, kedy až na pár chýbajúcich detailov v interiéri a chýbajúcu špičku južnej veže, bol zámok znovu postavený. V rokoch 1785 – 1926 slúžil zámok ako kasárne. Od roku 2000 patrí Kronborg medzi pamiatky svetového dedičstva UNESCO. 

Interiér zámku je pomerne skromne zariadený nábytkom, väčšinou holandským zo 17. storočia. Banketová sála sa radí so svojimi 62x11 metrami k najväčším v severnej Európe. V minulosti bola pri slávnostných príležitostiach vyzdobená štyridsiatimi gobelínmi s votkanými portrétmi 100 dánskych kráľov. Po požiari ich zostalo len sedem. 

Zámocká kaplnka má vyrezávaný, silno pozlátený drevený interiér. Súčasťou zámku sú i kasematy, ktoré slúžili ako sklad potravín i väznica pre politických väzňov. Sedí tu socha spiaceho Holgera Dána (Holger Danske), národného symbolu Dánska. Podľa legendy sa prebudí zo svojho spánku až bude krajine najhoršie a pomôže zahnať nepriateľov Dánska. Práve do Kronborgu umiestnil anglický dramatik William Shakespeare dej Hamleta.

## Iné projekty

## Zdroj

Kategória:Architektúra z 1584
Kategória:Lokality Svetového dedičstva v Dánsku
Kategória:Hrady a zámky v Dánsku
Kategória:Helsingør
Vrstvená pyramída

**Vrstvená pyramída** alebo **Guľatá pyramída** () je nedokončená stupňovitá pyramída pri dnešnej dedine Záwíja al-Arján v Egypte.

Podľa zachovanej štruktúry ju egyptológovia kladú do 3. dynastie, za Sechemchetovu pyramídu. Staviteľ nie je známy, v jednej z mastáb, ktoré sa nachádzajú na príslušnom pohrebisku, boli nájdené predmety s Horovým menom kráľa Chabu, ktoré však nie je totožné s oficiálnym trónnym menom panovníka. Z nadzemnej časti sú obnažené nedokončené sklonené vrstvy jadra, čo dalo pyramíde meno. Subštruktúra sa podobá Sachemchetovej pyramíde, je však jednoduchšia, ale zato vývojovo pokročilejšia. Dnes sa nachádza v uzatvorenom vojenskom priestore a to znemožňuje jej ďalší výskum.

## Pozri aj
* Zoznam egyptských pyramíd
* Lepsiusov zoznam pyramíd

## Iné projekty

## Referencie
* 
* 





Kategória:Pyramídy v Egypte
Katedrála svätého Štefana (Bourges)

**Katedrála svätého Štefana** je mohutná francúzska katedrála v meste Bourges, je sídlom arcibiskupa. Rovnako ako katedrála v Chartres, i katedrála v Bourges sa začala stavať len niekoľko rokov pred koncom 12. storočia (1195). Dokončená bola až v roku 1270. Celú stavbu navrhol architekt Paul-Louis Boeswillwald.

Od roku 1992 je katedrála zapísaná na zozname svetového dedičstva UNESCO.

## Architektúra
[náhľad|left|[Pôdorys lode]]
Stavba bola postavená v období vrcholnej francúzskej gotiky. Katedrála je dlhá 124 metrov, široká 41 metrov a 37 metrov vysoká. Loď katedrály je 15 metrov široká a 37 metrov dlhá s výškou 20 metrov. Strechu tvorí šesťdielna rebrová klenba. Nosné múry sú doplnené o oporné oblúky, ktoré pomáhajú prenášať zaťaženie.

## Pozri aj
* Pútnické miesta na ceste do Santiaga de Compostela vo Francúzsku

## Iné projekty

## Externé odkazy
Sacred Destinations: Bourges Cathedral

## Zdroj

Bourges
Kategória:Lokality Svetového dedičstva vo Francúzsku
Bourges
Kategória:Rímskokatolícke kostoly vo Francúzsku
Kategória:Historické pamiatky vo Francúzsku
Kategória:Cesta svätého Jakuba
Kategória:Bourges
Kategória:Stavby v departemente Cher
Pútnické miesta na ceste do Santiaga de Compostela vo Francúzsku

V roku 1998 bol na zoznam svetového dedičstva UNESCO zapísaný rad francúzskych miest priamo súvisiacich s tradičnými púťami do Santiaga de Compostela v západnom Španielsku. Väčšinou ide o katedrály, kostoly a pod.

## Zoznam pútnických miest

* Cesta: medzi Nasbinals a Saint-Chély-d’Aubrac () – Languedoc-Roussillon a Midi-Pyrénées
* Cesta: medzi Saint-Côme-d'Olt a Estaing () – Midi-Pyrénées
* Cesta: medzi Montredon a Figeac () – Midi-Pyrénées
* Cesta: medzi Faycelles a Cajarc () – Midi-Pyrénées
* Cesta: medzi Bach a Cahors () – Midi-Pyrénées
* Cesta: medzi Lectoure a Condom () – Midi-Pyrénées
* Cesta: medzi Aroue a Ostabat () – Akvitánsko

## Referencie

## Pozri aj
*Santiago de Compostela

## Iné projekty

## Externé odkazy
Pútnické miesta do Santiaga de Compostela na stránkach UNESCO i so zoznamom oblastí

## Zdroj

Kategória:Katolícke pútnické miesta
Kategória:Lokality Svetového dedičstva vo Francúzsku
Paroh

[thumb|Schematický vývoj parohov (''[jeleň lesný|Cervus elaphus*)]]
*'Parohy** alebo **parožie*' sú plné kostené útvary na [[lebka|lebke]], bývajú rozkonárené a pozdĺžne ryhované. Zvieratá ich pravidelne každý rok zhadzujú.

Na čele im zostáva len výbežok čelovej kosti – pučnica, na ktorej opätovne začne rásť nový paroh. Parohy prirastajú zvrchu, takže najstaršia časť zostáva vždy pri pučnici.

Parohy môžeme nájsť u samcov prežúvavých [[Párnokopytníky|párnokopytníkov]], ako sú [[jeleň|jelene]], [[srnec|srnce]], [[daniel (rod)|daniele]] či [[los]]y. Špecifický je [[sob polárny]] (*Rangifer tarandus''), je to jediný druh, u ktorého sa parohy vyvíjajú aj samiciam.

## Iné projekty

Kategória:Anatómia cicavcov
Štvorsten

right|thumb|Štvorsten
**Štvorsten** alebo **tetraéder** je mnohosten, ktorý má práve štyri steny tvorené trojuholníkmi. Steny pravidelného štvorstenu sú tvorené rovnostrannými trojuholníkmi a je jedným z Platónskych telies.

## Iné projekty

Kategória:Priestorové útvary
Kategória:Platónske telesá
Zoznam španielskych kráľovien

thumb|Španielsky kráľovský pár Filip II. a Alžbeta z Valois

**Zoznam španielskych kráľovien** zahŕňa manželky panovníkov Španielskeho kráľovstva, ktorým patril titul ***[[panovník|kráľovná]]***, začínajúc rokom 1556 kedy na španielsky trón nastúpil prvý kráľ zjednotených kráľovstiev, Karol I., patriaci k Habsburskej dynastii. Tieto ženy samy nevládli, maximálne boli regentkami za svoje neplnoleté deti. 

Pre prehľadnosť sú kráľovné radené podľa vládnucích dynastií, ku ktorým patrili ich manželia.

Na španielskom tróne sa vystriedali štyri vládnuce dynastie:
* Habsburgovci (15161700)
* Bourbonovci (17001808, 18131870, 18751931, 1975 – súčasnosť)
* Bonapartovci (18081813)
* Savojskí (18701873)

## [[Habsburgovci]] ([[1516]][[1700]])

## [[Bourbonovci]] ([[1700]][[1808]])

## [[Bonapartovci]] ([[1808]][[1813]])

## [[Bourbonovci]] ([[1813]][[1870]])

## [[Savojskí]] ([[1870]][[1873]])

## [[Bourbonovci]] ([[1875]][[1931]]) a od roku [[1975]]

## Pozri aj
* Zoznam hláv štátu Španielska
* Španielsko

## Zdroj

Kategória:Kráľovské manželky Španielska
Kategória:Dejiny Španielska
Kráľovné
Mount Colah

**Mount Colah** je sídlisko severného Sydney, štátu Nový Južný Wales, Austrália. Nachádza sa  severozápadne od centra Sydney, v miestnej časti (zastupiteľstve) Hornsby, ktoré je súčasťou časti severné Pobrežie – North Shore.

Mount Colah leží  severne od Hornsby, najbližšieho väčšieho mestského centra. Je jedným z  najsevernejších sídlisk Sydney, takisto je aj druhým najvyššie položeným sídliskom mesta. Mount Colah je bohaté na zeleň, jeho ulice sú natlačené popri Pacific Highway. Na východe hraničí s Národným Parkom Ku-ring-gai.

## História
Mount Colah bol pôvodne nazývaný "Colah" – názov, ktorý bol prvýkrát použitý prírodovedcom Georgeom Caleym pri popisovaní koaly v liste botanikovi Joesephovi Banksovi. Keď sa v roku 1906 stalo Hornsby krajským mestom, bol názov zmenený na Mount Colah (vrch Colah).

Cez Mount Colah prechádza diaľnica F3 Sydney – New Castle. Bola vybudovaná v roku 1988 a otvorená v roku 1989. V blízkosti je golfový park v Asquith (južne od diaľnice). Nachádzajú sa tu aj stavby z druhej svetovej vojny.

## Doprava
Hlavnými dopravnými tepnami sú cesty Pacific Highway a Ku-ring-gai chase. Diaľnica F3 Sydney – New Castle prechádza pozdĺž východnej časti sídliska, má výjazd a vjazd z Mount Colah smerom do Sydney. Diaľnica je miestom opakujúcich sa dopravných zápch pri dopravných nehodách  medzi Mount Colah a Berowra. 

Vlaková stanica Mount Colah je na hlavnej severnej železničnej trati. 

Premáva tu aj pravidelná autobusová linka.

## Obchodná časť
Malá skupina obchodov sa nachádza popri Pacific Highway. Nachadzaju sa tam pizzeria, požičovňa filmov, pošta ako i zelovoc

## Škola
Mount Colah ma  verejnú základnú školu ktorá sa nachádza na vychodnej strane od železnice

## Obytná časť
Niektoré názvy ulíc sú odvodené z legendy o kraľovi Arthurovi ako napríklad Merlinova ulica, Lancelotova ulica, ulica Okrúhleho stola alebo Arthurov okruh.

Kategória:Sydney
West extraliga 1999/2000

**West extraliga 1999/2000** bola siedmou sezónou hokejovej extraligy. Víťazom sa stalo družstvo HC Slovan Bratislava, ktoré porazilo vo finále HKm Zvolen 3:2 na zápasy v sérii hranej na 3. víťazné zápasy. Vypadlo družstvo HK Spišská Nová Ves, ktoré v nasledujúcej sezóne nahradilo družstvo MHC Martin.

## Základná časť

## Play-off
### Pavúk

### Semifinále

* **[[HC Slovan Bratislava]]** - Dukla Trenčín 3:0  (**10:2**, **2:0**, 2:1)
* **[[HKm Zvolen]]** - ŠKP PS Poprad 3:2  (**0:2**, **5:2**, 1:4, 5:0, **3:0**)

### Finále

* **[[HC Slovan Bratislava]]** - HKm Zvolen 3:2  (**0:1**, **5:1**, 2:3, 3:1, **8:1**)

### O 3. miesto

* **[[Dukla Trenčín]]** - ŠKP PS Poprad 2:0  (**6:4**, 3:1)

### Majster Slovenska 1999/2000 - [[HC Slovan Bratislava]]
* **Brankári:** Radovan Biegl, Martin Kučera, Marek Mastič  
* **Obrancovia:** Daniel Babka, Marián Bažány, Vladimír Búřil, Jevgenij Gribko, Radoslav Hecl, Rudolf Jendek, Miroslav Mosnár, Peter Podhradský, Marek Priechodský, Pavol Rešetka, Ľubomír Višňovský
* **Útočníci:** Zdeno Cíger, Miroslav Hlinka, Michal Hreus, Roman Iľjin, Richard Kapuš, Ľubomír Kolník, Radoslav Kropáč, Martin Krumpál, Miroslav Lažo, Ján Lipianský, Martin Madový, Vasilij Pankov, Ondrej Prokop, Igor Rataj, Peter Siroťák, Juraj Štefanka, Miroslav Štefanka, Roman Tomašech, Rudolf Verčík, Erik Weissmann  
* **Tréneri:** František Hossa, Ľubomír Pokovič, v prvej časti sezóny Ernest Bokroš, Ľudovít Venutti 

Kategória:Sezóny slovenskej hokejovej ligy
Kategória:Ľadový hokej v 1999
Kategória:Ľadový hokej v 2000
Vasilij Nikolajevič Pankov

**Vasilij Nikolajevič Pankov** (),  (* 15. august 1968, Minsk) je bývalý bieloruský hokejista, v súčasnosti tréner prvého ženského celku v histórii Bieloruska Pantera Logojsk. Hrával v rokoch 1986 až 2002 na pozícií útočníka. Jeho mladší brat Dmitrij je tiež bývalý bieloruský hokejový reprezentant.

So svojou kariérou začal v drese Dinama Minsk, kde odohral deväť sezón. V sezónach 1993-94 a 1994-95 získal v jeho drese majstrovský titul a zároveň bol v týchto sezónach zaradený do All-Star bieloruskej ligy. V roku 1995 získal ocenenie Najlepší hráč ligy. Po sezóne 1994/95 prestúpil do ruského superligového klubu Lada Togliatti, kde odohral dve sezóny. Vo svojej prvej sezóne v drese Togliatti získal ligový titul a zároveň aj európsky pohár. Celkovo odohral za tento klub 111 zápasov v lige, v ktorých si pripísal 67 bodov.

Pred sezónou 1997/98 sa stal posilou slovenského extraligového klubu HC Slovan Bratislava. Za Slovan odohral tri sezóny v ktorých dvakrát získal majstrovský titul. V roku 2000 prestúpil do nemeckého klubu Augsburger Panther.

## Reprezentácia
Pankov bol od roku 1994 stabilným členom bieloruskej reprezentácie. Reprezentoval Bielorusko na Majstrovstvách sveta C-kategórie 1994 a 1995, B-kategórie 1997, Zimných olympijských hrách 1998 a 2002 a Majstrovstvách sveta A-kategórie 1999, 2000 a 2001. Na Zimných olympijských hrách 1998, na ktorom obsadilo Bielorusko 4. miesto, mal po zápase o tretie miesto pozitívny nález na nandrolón v krvi.

### Reprezentačná štatistika

## Trénerská dráha
Od roku 2005 pôsobí ako tréner pri Bieloruskom národnom hokejovom mužstve do 18 rokov. Na MS juniorov 2007 bol asistentom trénera Andreja Gusova a o rok neskôr bol hlavným trénerom.

V roku 2010 sa stal trénerom novovzniknutého bieloruského ženského celku Pantera z mestečka Logojsk. Ide o prvý ženský klub v histórii Bieloruska a v sezóne 2010/11 v ňom budú pôsobiť aj dve slovenské olympioničky Petra Pravlíková a Martina Veličková. Pantera bola v sezóne 2010/11 účastníkom spoločnej lotyšsko-estónsko-bieloruskej ligy, ktoraj sa stala víťazom. 

## Referencie

## Externé odkazy
* 

Kategória:Bieloruskí hokejisti
Kategória:Bieloruskí hokejoví tréneri
Kategória:Hráči HC Slovan Bratislava
Kategória:Hokejisti Dinama Minsk
Kategória:Hráči Lada Togliatti
Kategória:Účastníci MS v hokeji 1998
Kategória:Účastníci MS v hokeji 1999
Kategória:Účastníci MS v hokeji 2000
Kategória:Účastníci MS v hokeji 2001
Kategória:Súrodenci v ľadovom hokeji
Kategória:Osobnosti z Minska
Roh (biológia)

náhľad|Koza so špirálovitými rohmi
**Roh** je:
*dutý párový útvar zástupcov čeľade turovité a čeľade vidlorohovité, ktorý vzniká rohovatením povrchových buniek pokožky nad kostným výčnelkom čelových kostí (Spomínané dnešné dve čeľade v starších systémoch spolu tvorili nadčeľaď dutorožce (Bovoidea) v širšom zmysle alebo spolu tvorili čeľaď turovité (Bovidae) v širšom zmysle);
*v širšom zmysle: aj plný nepárový útvar nosorožcov, ktorý je tvorený zrohovatenou pokožkou na vyklenutej nosnej kosti;
*v najširšom zmysle: aj kostený útvar zástupcov čeľade žirafovité, ktorý sa označuje aj ako rožok.

Ako rohy sa často označujú aj rôzne identické či podobné útvary vyhynutých živočíchov (nie len cicavcov). 

Zástupcovia čeľade jeleňovité nemajú rohy, ale parohy.

## Turovité
Rohy turovitých sa skladajú z dvoch častí – kosteného násadca z čelovej kosti a tzv. **tulca** – vlastného tela rohu (tulec môže byť použitý aj vo význame synonyma pre slovo roh). 

Rohy môžu byť rôzne pokrútené, ale nikdy sa nerozvetvujú ako parohy. Ide o deriváty pokožky, vznikajú postupne po celý život jej rohovatením, podobne ako ľudské nechty. Dorastajú odspodku takže najstaršia časť je vždy navrchu.

Rohy rastú samcom aj samiciam. Sú priečne vrúbkované, pretože v zime rastú pomalšie a v lete rýchlejšie. Vďaka tomu môžeme pomerne presne určiť vek zvieraťa (ide o niečo podobné ako pri letokruhoch stromov).

Rohy má napríklad muflón lesný *(Ovis musimon)*, kamzík vrchovský *(Rupicapra rupicapra)* či kozorožec alpský *(Capra ibex)*.

## Zdroje

Kategória:Anatómia cicavcov
The Suite Life of Zack & Cody

***The Suite Life of Zack & Cody*** je americký sitkom od Dannyho Kallisa a Jima Geoghana, ktorý mal premiéru 18. marca 2005 na stanici Disney Channel.

Seriál je príbehom dvojičiek Zacka a Codyho Martina, ktorí bývajú spolu so svojou rozvedenou matkou Carey v hoteli Tipton. Carey tam pracuje ako speváčka a môže si dovoliť so svojimi deťmi bývať v päť hviezdičkovom hoteli v Bostone (Massachusetts).

## Obsadenie
### Hlavné roly
* Dylan Sprouse ako Zachary „Zack“ Martin
* Cole Sprouse ako Cody Martin
* Brenda Song ako London Tipton
* Ashley Tisdale ako Madeline „Maddie“ Fitzpatrick
* Phill Lewis ako Marion Moseby
* Kim Rhodes ako Carey Martin

### Vedľajšie roly
* Adrian R'Mante ako Esteban Ramírez
* Brian Stepanek ako Arwin Hawkhauser
* Estelle Harris ako Muriel
* Aaron Musicant ako Lance Fishman
* Sophie Oda ako Barbara Brownstein
* Kara Taitz ako Millicent
* Patrick Bristow ako Patrick
* Adam Tait ako rôzne postavy
* Anthony Acker ako Norman
* Camilla a Rebecca Rosso ako Jessica a Janice Elis
* Giovonnie Samuels ako Nia Moseby
* Monique Coleman ako Mary-Margaret
* Alyson Stoner ako Max
* Robert Torti ako Kurt Martin
* Sharon Jordan ako Irene

## Série

## Externé odkazy
* 
* 

## Zdroj

Kategória:Televízne seriály USA
Kategória:Detské filmy a seriály
Kategória:Sitkomy USA
Kategória:Televízne seriály z roku 2005
Kategória:Televízne seriály Disney Channel
Strategická hra v reálnom čase

**Strategická hra v reálnom čase** (iné názvy: **real-time strategy, stratégia v reálnom čase**, nespisovne *realtimová stratégia*), skr. **RTS**, je typ strategickej počítačovej hry, ktorej dej neprebieha v ťahoch.

Prvou počítačovou hrou typu RTS bola Dune II, ktorej autorom bol Brett Sperry.
 
## Systém hry

Princípom stratégie v reálnom čase je ekonomický alebo vojenský súboj v rovnakom čase. Každá zo strán môže vyvíjať strategické aktivity (presun jednotiek, stavba železnice...), kým druhá strana vykonáva svoje aktivity na odlišnom mieste. Je to teda protiklad ku ťahovým stratégiám, kde sa akcie hráčov striedajú po určitom čase.

### Nástupca RTS

Za nástupcu stratégií RTS sa niekedy spomína RPS, Role Playing Strategy, kombinujúca prvky RTS a RPG. Hráč ovláda svoje jednotky, ktoré väčšinou bojom získavajú skúsenosti, otvárajúce nové možnosti a posilňujúce charakterové vlastnosti. Zástupcami tejto kategórie sú hry Warcraft 3 a Battle for Middle Earth.

## Známe RTS série

### Bojové
* Age of Empires
* Glest
* Hegemony
* Starcraft
* Stronghold
* Total war (séria)

### Ekonomické
* OpenTTD
* Rollercoaster Tycoon

Kategória:Strategické počítačové hry
Jakub Grajchman

**Jakub Grajchman** (* 25. júl 1822, Hybe – † 9. jún 1897, Hybe) bol slovenský básnik a dramatik, pedagóg, podporovateľ štúrovského hnutia. 

## Biografia
Študoval na gymnáziu v Kežmarku, na ev. lýceu v Levoči a v Bratislave, na univerzite v Halle a v Berlíne. Stal sa učiteľom v Bratislave a v Košiciach.

Po stránke literárnej tvorby Grajchman nepatril síce k najpoprednejším štúrovcom, ale jeho diela boli veľmi obľúbené medzi pospolitým ľudom. Populárne boli najmä jeho balady a veršované povesti, ktoré vyšli súborne ako *Básnické spisy Jakuba Grajchmana*. Vydal ich v Ružomberku v roku 1890  vydavateľ a tlačiar Karol Salva.

Okrem poézie písal Grajchman aj divadelné hry. Ochotníkom sa najviac páčila veselohra *Kto zaplatí nohavice?*, z roku 1867. Hra upútala natoľko aj našich súčasníkov, že bola spracovaná aj v rozhlasovej podobe a tiež vysielaná. Napísal aj ľúbostnú drámu *Ako to bolo?*, ktorej premiéra sa však uskutočnila až štvrť storočia po autorovej smrti  v roku 1922. 

Väčšinu tvorivého života prežil v Liptovskom Mikuláši a Liptovskom Hrádku. Vykonával tam funkciu notára a súdneho radcu. Na sklonku života sa vrátil do rodných Hýb, kde aj zomrel. Jeho rodný dom sa v obci zachoval dodnes a je z neho *Pamätný dom básnika Jakuba Grajchmana.* Na cintoríne je jeho hrob s náhrobníkom.

Zaujímavé je, že svoje nemecky znejúce priezvisko po celý život dôsledne písal slovenským pravopisom.

## Dielo

* 1845 - Nešťastná víza
* 1863 - Poézia a próza
* 1880 - Ein Heirats-Candidat. Epopee in 4 Gesängen
* 1890 - Básnické spisy Jakuba Grajchmana

### Činohra

* 1863 - Kto zaplatí nohavice
* 1867 - Romanca
* 1863 - Bohdan Tatrín
* 1866 - Slavín
* 1868 - Mariána
* 1869 - Ako to bolo

## Literatúra
* JÁROŠ, Michal: *Jakub Grajchman – národno-emancipačné úsilie v kontexte života a tvorby slovenského národovca druhej polovice 19. storočia.* Olomouc : Univerzita Palackého, 2016. 332 s. ISBN 978-80-87895-66-5

## Referencie

## Externé odkazy
* Záznam o narodení a krste v matrike - farnosť Hybe

Kategória:Slovenskí spisovatelia
Kategória:Slovenskí básnici
Kategória:Slovenskí dramatici
Kategória:Osobnosti Evanjelického kolégia v Prešove
Kategória:Osobnosti z Hýb
William Thomas Tutte

**William Thomas Tutte** (* 14. máj 1917, Newmarket, Suffolk, Spojené kráľovstvo – † 2. máj 2002, Kitchener, Ontário, Kanada) bol britský, neskôr kanadský matematik a kryptológ. Počas druhej svetovej vojny sa mu podarilo rozlúštiť významný nemecký šifrovací systém, čo malo dôležitý vplyv na oslobodenie Európy spojeneckými vojskami. V matematike je významná jeho práca v oblasti kombinatoriky a teórie grafov. Podstatne tiež prispel k teórii matroidov.

Kategória:Anglickí matematici
Kategória:Kanadskí matematici
Kategória:Grafoví teoretici
Hillcrest Park

**Hillcrest Park** sa nachádza v kanadskom meste Vancouver, v mestskej časti Riley Park-Little Mountain. Leží na sever od parku Queen Elizabeth Park a na západ od Riley Parku.

V blízkosti Hillcrest Parku sa nachádza bejzbalový štadión Nat Bailey Stadium, ktorý je domovským štadiónom bejzbalového klubu Vancouver Canadians, Millennium Sports Centre a Vancouver Racquets Club. V juhozápadnej časti parku sídli Vancouver Curling Club.

Pre účely zimných olympijských hier, ktoré sa vo Vancouveri budú konať v roku 2010, sa rozbehla výstavba nového curlingového komplexu, nazvaného Vancouver Olympic Centre, ležiaceho tesne vedľa Millennium Sports Centre. Bude v ňom nové spoločenské stredisko, knižnica, ľadové ihrisko, curlingová aréna a krytá plaváreň Percy Norman Aquatic Centre. Výstavba sa začala v marci 2007, pričom väčšina prác bola dokončená vo februári 2009. Budova plavárne bude dokončená až na jeseň toho istého roku. Posledné stavebné úpravy zamerané na dokončenie spoločenského strediska sa rozbehnú až po ukončení zimných olympijských hier.

## Referencie

## Externé odkazy
* Vancouver Park Board - Hillcrest Park 

Kategória:Parky vo Vancouveri
Mendoza (mesto v Argentíne)

**Mendoza** je hlavné mesto provincie Mendoza v Argentíne. Leží v severnej časti provincie Mendoza a západnej časti krajiny na úpätí Ánd. Pri sčítaní ľudu v roku 2010 malo mesto 114 893 obyvateľov (bez predmestí). V súčasnosti sa počet obyvateľov celej metropolitnej oblasti Mendoza udáva na 1 032 800 ľudí, čo túto oblasť radí na štvrté miesto v rámci metropolitných oblastí v Argentíne podľa počtu obyvateľov. Mesto bolo založené v roku 1561.

Mendozou prechádza hlavná cesta spájajúca hlavné mesto Argentíny Buenos Aires s hlavným mestom Čile Santiagom. Najvyšší vrch Ameriky Aconcagua je od mesta vzdialený iba 200 km. Mendoza je tak zástavkou pre veľké množstvo turistov, ktorí vyhľadávajú okolitú prírodu a venujú sa rôznym športovým aktivitám. Mesto je tiež centrom produkcie argentínskeho vína a olivového oleja. Miestne víno a miestne vinohrady sú taktiež cieľom množstva turistov.

## Referencie

## Iné projekty

## Externé odkazy
* Stránka mesta

Kategória:Mestá v provincii Mendoza
Wolfgang Pauli

**Wolfgang Ernst Pauli** (* 25. apríl 1900, Viedeň, Rakúsko – † 15. december 1958, Zürich, Švajčiarsko) bol rakúsky teoretický fyzik. 

Je známy predovšetkým vďaka svojej práci v oblasti teórie spinov. V roku 1945 dostal Nobelovu cenu za objav vylučovacieho princípu pomenovaného po ňom Pauliho vylučovací princíp.

## Referencie


## Iné projekty

## Externé odkazy
* Pauli bio 
* Wolfgang Pauli bio
* Wolfgang Pauli, Carl Jung and Marie-Louise von Franz
* Virtual walk-through exhibition of the life and times of Pauli
* Annotated bibliography for Wolfgang Pauli from the Alsos Digital Library for Nuclear Issues 
* Pauli Archives 
* Virtual exhibition 
* Key Participants: Wolfgang Pauli  
* Pauli's letter (December 1930) 
* Pauli exclusion principle 

Kategória:Rakúski fyzici
Kategória:Nositelia Nobelovej ceny za fyziku
Kategória:Nositelia Lorentzovej medaily
Kategória:Zahraniční členovia Kráľovskej spoločnosti
Kategória:Naturalizované osobnosti USA
Kategória:Osobnosti z Viedne
Kategória:Úmrtia na rakovinu pankreasu
Kategória:Držitelia čestných doktorátov Viedenskej univerzity
Ruxandra Dragomirová

**Ruxandra Dragomirová**, (* 24. október 1972, Piteşti, Rumunsko) je bývalá rumunská profesionálna tenistka. Počas svojej kariéry vyhrala 4 turnaje WTA v dvojhre a 7 turnajov vo štvorhre.

## Finálové účasti na turnajoch WTA (8)

### Dvojhra - výhry (4)

### Dvojhra - prehry (4)

### Štvorhra - výhry (5)

## Externé odkazy

Kategória:Narodenia v 1972
Kategória:Rumunskí tenisti
Yann Arthus-Bertrand

**Yann Arthus-Bertrand** (* 13. marec 1946, Paríž, Francúzsko) je francúzsky fotograf známy predovšetkým svojimi leteckými fotografiami.

Bertrand bol spočiatku veľký špecialista na fotografiu zvierat. Posledných pätnásť rokov sa však venuje projektu, ktorý si kladie za cieľ zachytiť našu planétu pre dokumentačné a politické účely. Odvtedy už publikoval cez šesťdesiat kníh fotografii snímok prevažne snímaných z vrtuľníka alebo z teplovzdušného balóna a stal sa jedným z najväčších odborníkov na leteckú fotografiu. Jeho snímky sa často objavujú v prestížnych časopisoch ako National Geographic.

## Iné projekty

## Externé odkazy
* Oficiálna stránka
* Asociace Goodplanet
* TV stanica France2 
* Agentura altitude-photo.com
*  Interview s Arthusem Bertrandem
* Filmografie
* Najnovší filmový projekt Home

Kategória:Francúzski fotografi
Kategória:Osobnosti z Paríža
Kategória:Členovia Académie des beaux-arts
Hideki Jukawa

**Hideki Jukawa** (; * 23. január 1907, Tokio, Japonsko – † 8. september 1981, Kjóto) bol japonský teoretický fyzik, ktorý sa zaoberal hlavne teóriou elementárnych častíc. 

V roku 1949 dostal Nobelovu cenu za predpoveď existencie mezónov na základe teoretického výskumu jadrových síl.

## Pozri aj
* Jukawov potenciál

## Referencie


## Iné projekty

## Externé odkazy
* astro.cz
* Official Nobel site
* Životopis
* Predpoveď mezónu

## Zdroj

Kategória:Japonskí fyzici
Kategória:Laureáti Radu vychádzajúceho slnka
Kategória:Nositelia Nobelovej ceny za fyziku
Kategória:Japonskí nositelia Nobelovej ceny
Kategória:Držitelia Radu Pour le Mérite
Kategória:Absolventi Parížskej univerzity
Kategória:Osobnosti z Tokia
Posadas

**Posadas** je hlavné mesto provincie Misiones v Argentíne. Leží na východnom brehu rieky Paraná oproti paraguajského mesta Encarnación. Je vzdialené asi 1 300 kilometrov od hlavného mesta Argentíny Buenos Aires a 300 kilometrov od mesta Corrientes. Pri sčítaní ľudu v roku 2010 malo mesto 275 028 obyvateľov. Celá metropolitná oblasť Posadas má v súčasnosti 353 100 obyvateľov. Mesto bolo založené v roku 1615.

Posadas je regionálnym centrom vlády, kultúry a hospodárstva. Významný podiel na hospodárstve mesta má výroba nábytku, potravinársky, textilný a tabakový priemysel. Dôležité miesto má aj miestny riečny prístav, ktorý je využívaný nie len na ekonomické účely, ale i na rekreačné využitie.

## Referencie

## Iné projekty

## Externé odkazy
* Stránka mesta

Kategória:Mestá v provincii Misiones
Andy Selva

**Andy Selva** (* 25. máj 1976, Rím, Taliansko) je sanmarínsky futbalista, ktorý hráva na pozícii útočníka. V súčasnosti je hráčom talianskeho klubu US Sassuolo Calcio.

## Kariéra
### Reprezentačná
V súčasnosti je kapitánom sanmarínskej reprezentácie a je aj jej najlepším strelcom histórie.

*(Stav k: 13. septembru 2009)*

## Referencie

## Externé odkazy
* Andy Selva na stránke national-football-teams.com 

Kategória:Sanmarínski futbalisti
Kategória:Osobnosti z Ríma
Dánske národné futbalové mužstvo

**Dánske národné futbalové mužstvo** reprezentuje Dánsko na medzinárodných futbalových akciách, ako sú Majstrovstvá sveta alebo Európy. Založené bolo v roku 1908. Najväčším úspechom Dánskeho futbalového mužstva je víťazstvo na majstrovstvách Európy v roku 1992, keď vo finále porazili  2:0. V roku 1995 vyhrali pohár konfederácií keď zdolali vo finále Argentínu 2:0. Na Majstrovstvách sveta vo futbale sa predstavili šesťkrát a najďalej sa dostali do štvrťfinále v roku 1998.

## Majstrovstvá sveta

## Majstrovstvá Európy

## Liga národov UEFA

## Ostatné súťaže

### Pohár konfederácii FIFA

## Hráči
Nasledujúci hráči boli povolaní na prípravne zápasy proti Holandsku a Srbsku.

*Aktuálne k 29. marcu 2022*

## Externé odkazy
* Dansk Boldspil-Union

Národné mužstvo
Dánsko
Futbal
Arno Allan Penzias

**Arno Allan Penzias** (* 26. apríl 1933, Mníchov, Nemecko – † 22. január 2024, San Francisco, USA) bol americký fyzik a rádioastronóm.

Od roku 1975 člen United States National Academy of Sciences a American Academy of Arts and Sciences. V roku 1990 sa stal členom National Academy of Engineering.

V roku 1978 dostal spolu s Robertom Woodrowom Wilsonom obdržal Nobelovu cenu za fyziku za objav reliktového žiarenia. V tom roku dostal Nobelovu cenu aj Piotr Leonidovič Kapica, ktorého práca s týmto objavom nesúvisela.

## Referencie

## Iné projekty

## Externé odkazy
* Arno Penzias na webe The Nobel Foundation
* Arno Penzias na webe Bell Labs (archív, 2014)

Kategória:Osobnosti z Mníchova
Kategória:Fyzici USA
Kategória:Astronómovia USA
Kategória:Naturalizované osobnosti USA
Kategória:Fyzici židovského pôvodu
Kategória:Osobnosti USA židovského pôvodu
Kategória:Nemecké osobnosti židovského pôvodu
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Členovia American Academy of Arts and Sciences
Kategória:Členovia United States National Academy of Sciences
Kategória:Absolventi Kolumbijskej univerzity
Robert Woodrow Wilson

**Robert Woodrow Wilson** (* 10. január 1936, Houston, Texas, USA) je americký astronóm.

V roku 1978 dostal spolu s Arnom Allanom Penziasom Nobelovu cenu za fyziku za objav reliktového žiarenia.

Vyštudoval Rice University v Houstone a California Institute of Technology v Pasadene, kde získal v roku 1962 doktorát. V rokoch 1963 – 1976 pracoval v Bell Labs v New Jersey, kde začal spolupracovať s Arnom Penziasom.

## Referencie


## Iné projekty

## Externé odkazy

* Rozhovor v ''Hyde Park Civilizace''

Kategória:Astronómovia USA
Kategória:Fyzici USA
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Osobnosti z Houstonu
Hydroxid vápenatý

**Hydroxid vápenatý** alebo **hasené vápno** Ca(OH)2 je ľahký, biely beztvarý prášok alebo biela kryštalická látka, ktorá je takmer nerozpustná vo vode s rastúcou teplotou rozpustnosť ešte klesá. Vodný roztok hydroxidu vápenatého sa nazýva vápenná voda, vodná suspenzia hydroxidu vápenatého sa nazýva vápenné mlieko. Hydroxid vápenatý patrí medzi silné zásady. Pri 512 ° C sa rozkladá na oxid vápenatý a vodu. V roztoku reaguje s kyselinami za vzniku vápenatých solí a na vzduchu reaguje s oxidom uhličitým za vzniku uhličitanu vápenatého. Vyrába sa reakciou páleného vápna (oxidu vápenatého) s vodou alebo reakciou vápnika s vodou. Hydroxid vápenatý sa používa v stavebníctve pri výrobe malty. Hydroxid sodný tvorí s hydroxidom vápenatým sulfátové vápno, ktoré sa používa na ponorkách a kozmických lodiach na odstránenie vydychovaného oxidu uhličitého.

## Príprava haseného vápna
left|thumb|170px|Vedro s haseným vápnom
:CaO + H2O → Ca (OH)2
:Ca(OH)2 - hasené vápno

Hasené vápno sa pripravuje reakciou oxidu vápenatého s vodou. Pri tejto reakcii sa uvoľňuje veľké teplo.
Vlastnosti Ca(OH)2 – vo vode je hydroxid vápenatý málo rozpustný. Rozpustená časť hydroxidu vápenatého sa štiepi na:
:Ca(OH)2 → Ca2+ + 2OH-

Používa sa v stavebníctve pri príprave malty.

## Reakcia tvrdnutia malty
left|thumb|170px|Vedro s maltou

:Ca(OH)2 + CO2 → CaCO3 + H2O

CO2 prítomný vo vzduchu reaguje s hydroxidom vápenatým za vzniku uhličitanu vápenatého a voda sa vyparuje.
Ďalej sa používa v cukrovarníctve pri čírení cukrovej šťavy, pri bielení obytných priestorov a na dezinfekciu.

## Pozri aj
* oxid vápenatý

Vápenatý
Kategória:Zlúčeniny vápnika
526